Covid-19: Om kinders in te ent of nie? | Netwerk24
Covid-19: Om kinders in te ent of nie?
Tot onlangs was onderwerpe soos geloof en politiek taboe om die braaivleisvuur omdat mense so passievol daaroor raak dat erge meningsverskille oor dié vriendskappe kan beëindig. In die dae van die Covid-19-pandemie het entstowwe nou ook deel van dié lysie geword, en noudat die inenting van kinders reeds deur navorsers ondersoek word en die eerste kind in Suid-Afrika onlangs ingeënt is as deel van 'n studie, kan hierdie onderwerp nie langer vermy word nie . . .
Hoewel die meeste mense nou al vir hulself besluit het of hulle die entstof gaan kry of nie, moet ouers landwyd weer begin kopkrap – hierdie keer oor hul kinders. Deesdae judge ouers mekaar links en regs oor hierdie hipotetiese besluit, want almal het 'n opinie en glo hulle is reg.
Saphra (South African Product Health Regulatory Authority) het in September vanjaar die Pfizer-inenting goedgekeur vir kinders ouer as 12 om die land se inentingsprogram uit te brei. Suid-Afrika is ook deel van 'n wêreldwye Sinovac-studie vir babas om die doeltreffendheid van hierdie entstof in kinders te toets. Teen druktyd was net omtrent 12% van die land se bevolking ten volle ingeënt, terwyl kenners die volgende vlaag van infeksies vir vroeg in Desember voorspel.